महिला अधिकारका क्षेत्रमा कार्यरत संस्थाहरूले ग्रामीण महिलासम्बन्धी नीतिको मस्यौदा गत भदौमा आयोगसमक्ष हस्तान्तरण गरेका थिए । नेपालका करिब दुई–तिहाई महिला ग्रामीण क्षेत्रमा भौतिक संरचनात्मक विकास एवं आधारभूत सेवा–सुविधाबाट टाढा छन् र उनीहरू कृषिमा आधारित पेसा–व्यवसाय गरी जीविकोपार्जन गरिरहेका छन् । नेपालमा हाल करिब ८० प्रतिशत ग्रामीण महिला कृषिमा निर्भर छन् ।
